CELEX: 62016TN0266
Language: bg
Date: 2016-05-27 00:00:00
Title: Дело T-266/16: Жалба, подадена на 27 май 2016 г. — Capsugel Belgium/Комисия

1.8.2016   
            
            
               BG
            
            
               Официален вестник на Европейския съюз
            
            
               C 279/34
            
         Жалба, подадена на 27 май 2016 г. — Capsugel Belgium/Комисия
   (Дело T-266/16)
   (2016/C 279/48)
   Език на производството: английски
   
      Страни
   
   
      Жалбоподател: Capsugel Belgium (Борнем, Белгия) (представители: H. Vanhulle, B. van de Walle de Ghelcke, C. Borgers и N. Baeten, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение на Комисията C(2015)9837 окончателен от 11 януари 2016 г. относно схемата за държавна помощ под формата на освобождаване на допълнителната печалба, прилагана от Белгия (SA.37667 (2015/C);
            
         
               —
            
            
               при условията на евентуалност, да отмени членове 2—4 oт обжалваното решение;
            
         
               —
            
            
               при всички случаи, да осъди Европейската комисия да заплати разноските в производството.
            
         
      Основания и основни доводи
   
   В подкрепа на жалбата си жалбоподателят излага четири основания.
   
               1.
            
            
               Първото основание е допусната от Комисията грешка в правото и явна грешка в преценката при идентифицирането на твърдяната мярка за помощ и при квалифицирането ѝ като схема за помощ по смисъла на член 1, буква г) oт Регламент (EС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз и член 107 ДФЕС.
            
         
               2.
            
            
               Второто основание е нарушение на член 107 ДФЕС, доколкото Комисията не е изложила съображенията си и е допуснала явна грешка в преценката, като е приела, че белгийската система за управление на допълнителната печалба представлява мярка за държавна помощ.
            
         
               3.
            
            
               Третото основание е нарушение от страна на Комисията на член 16, параграф 1 oт Регламент (EС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз.
            
         
               4.
            
            
               Четвъртото основание е нарушение от страна на Комисията на член 2, параграф 6 ДФЕС и принципа на равно третиране, и злоупотреба с правомощията ѝ при използването на правилата за държавните помощи за забрана на белгийската система за управление на допълнителната печалба.